Wekîlê HDPyî yê Kocaelî Omer Faruk Gergerlîogluyî semedo ke seba ke tepişteyê sîyasîyî verî ke cîyatîye nêra kerdene bêrê veradayene kampanyayêka îmza daye destpêkerdene. Heta nika tewr tay 55 hezar kesî kampanyaya îmza ya bi sernameyê ''Paketa Hukmî de Cayê Cîyatîye Çin o-Tepişteyanê Sîyasîyan rê Kêmîtîya Têdûşte'' bîyî. Kampanyaya ke bi lezî bena pîlêr bi tirkî, îngîlîzkî û almankî zî yena kerdene.
Metînê kampanya de ame vatene ke 50 hezarî ra zêdêr rojnamegerî, sîyasetmedarî, nuştoxî, muzîsyenî, akademîsyenî, pawitoxê heqanê merdiman, mamostayî, doktorî, avûkatî, wendekarê zanîngehî, merdimê karî û keybanûyî bi îdîaya ''terorî'' zîndanan de tepişte yê. Metîn de nê zanayîşî ameyî dayene:
''Zîndanan de kapasîte qîm nêkena, îzolasyon, hîjyen, taqwîyeyê werdî û îmkanê weşkerdişî qîm ê ke nê mesuldarîyê serekeyî yê dewlete yê. Cuya pêro tepişteyan û hukmwerdeyan binê tehlukeyî de ya. Ma wazenê ke bi paketa hukmî ya ke do bêra ercnayene pêro tepişteyî û hukmwerdeyî bêrê veradeyene.
Lînkê kampanyaya îmza ya ke Change.org ser o yena kerdene wina yo:
https://www.change.org/p/yarg%C4%B1-paketinde-ayr%C4%B1mc%C4%B1l%C4%B1%C4%9Fa-yer-yok-siyasi-mahpusa-da-e%C5%9Fit-indirim-no-discrimination-in-the-judicial-reform-package-equal-remission-for-turkey-s-political-prisoners-adalet-bakanlik-tbmmgenelkurulu?recruiter=false&utm_source=share_petition&utm_campaign=psf_combo_share_initial&utm_medium=whatsapp&utm_content=washarecopy_21057395_tr-TR%3Av7&recruited_by_id=459633f0-6ee1-11ea-9efc-a1541a011871&share_bandit_exp=initial-21057395-tr-TR&share_bandit_var=v1
